而喺有限理性嘅情況下，經濟學家依然會想分析呢個人點樣用手上資源最大噉達到自己慾望，但會考慮有啲乜嘢因素可能搞到佢做唔到完美理性嘅決策－比如話，可能嘅使錢方案多得滯搞到個人唔可以冚唪唥考慮嗮（運算能力不足）又或者嗰個人未必知道嗮所有可能嘅選擇（資訊不足）又或者佢唔夠時間做咁大量嘅運算（時間不足）等等。